સાબરકાંઠા, મહેસાણા, અને ગાંધીનગર જિલ્લામાં મહિલાઓના ગળામાંથી દોરા તોડતી ગેંગના ત્રણ આરોપીઓ પોલીસે ઝડપી પાડ્યા છે. પોલીસે અનેક જગ્યાએ સીસીટીવી ફૂટેજની ચકાસણી કરી હતી.તે દરમિયાન એક ફૂટેજમાં સફેદ રંગનું એક FZ બાઈક શંકાસ્પદ જણાઈ આવ્યું હતું અને મોટાભાગના કિસ્સામાં આવાજ બાઈકની સંડોવણી બહાર આવી હતી. ત્યારે પોલીસને એક કિશોરનો ચહેરો સ્પષ્ટ જોવા મળતા પોલીસે તપાસના ચક્કો ગતિમાન કર્યા અને પ્રાંતિજના અમીનપુર ગામના ઈસમો જોડે આવી બાઈક હોવાની તેથા તેમની ગતિવિધીઓ શંકાસ્પદ હોવાની માહિતી મળતા પોલીસે વોચ ગોઠવી તે દરમિયાન હિંમતનગરના મોતીપુરા પાસેથી આ આરોપીઓની અટકાયત કરવામાં આવી હતી.